Un bărbat care amenința că se aruncă de pe un bloc din municipiul Bacău a fost oprit de echipaje de polițiști și jandarmi alertați prin serviciul 112.
Marți, 12 martie 2024, în jurul orei 19.30, poliţiştii Secției 1 Poliție Bacău au fost sesizaţi prin 112, de o femeie de 49 de ani din municipiu, despre faptul că, soțul său în vârstă de 57 de ani, s-a urcat pe acoperișul blocului unde locuiesc și amenință că se aruncă în gol.
La fața locului s-au deplasat de urgență o patrulă de poliție și o patrulă mixtă formată din polițist şi jandarm din cadrul Grupării de Jandarmi Mobile Bacău, unde l-au identificat pe bărbat în podul blocului, acesta fiind agitat și amenințând că se aruncă în gol.
Colegii nostri au acționat rapid și în timp ce o patrulă de poliție a rămas la calea de acces în podul blocului încercând să-l convingă pe bărbat să nu se arunce, patrula mixtă s-a deplasat pe scara alăturată, urcând pe acoperiș și reușind să-l imobilizeze pe bărbat, evitând astfel o tragedie.
Cel în cauză a fost preluat de un echipaj al ambulanței și transportat la spital pentru o evaluare medicală de specialitate. (sursa: comunicat IPJ Bacău)